Ke leng o tshwanetseng go didimala le go bua boammaaruri jotlhe? (Bona serapa 17 le 18) 3. Tsela e e phoso e batho ba tsayang go nna boitshepo ga ga Jehofa ka yone e dira jang gore batho ba le bantsi ba katoge Modimo go na le go mo atamela? Go ikutlwa o le molato go ka nna molemo bobotlana ka ditsela di le tharo. Sa ntlha, go re bontsha gore re itse melao e e amogelwang. Go re bontsha gore digakolodi tsa rona di a bereka. (Baroma 2:15) Tota e bile, buka e e gatisitsweng ke Mokgatlho wa Amerika wa Malwetse a Tlhaloganyo e leba go tlhoka go ikutlwa o le molato e le boitsholo jo bo kotsi mo setšhabeng. Bao ba nang le digakolodi tse di senyegileng kgotsa tse di suleng ba na le bothata jwa go sa kgone go farologanya molemo le bosula, mme seo se ka nna kotsi.—Tito 1:15, 16.